TSTH รายได้ขายเหล็กลดฮวบ! กดกำไร Q2 ลด 91% เหลือ 79 ล้าน
TSTH รายได้ขายเหล็กลดฮวบ! กดกำไรไตรมาส 2 (สิ้นสุด 30 ก.ย. 65) ลด 91% เหลือ 79 ล้านบาท จากช่วงเดียวกันปีก่อน 922 ล้านบาท ฉุดงวด 6 เดือนแรกกำไร 662 ล้านบาท ลดลง 62% จากช่วงเดียวกันปีก่อน 1.77 พันล้านบาท
TSTH รายได้ขายเหล็กลดฮวบ! กดกำไรไตรมาส 2 (สิ้นสุด 30 ก.ย. 65) ลด 91% เหลือ 79 ล้านบาท จากช่วงเดียวกันปีก่อน 922 ล้านบาท
20 ต.ค. 2565

บริษัท ทาทา สตีล (ประเทศไทย) จำกัด (มหาชน)  หรือ TSTH รายงานผลการดำเนินงานงวดไตรมาส 2 และงวด 6 เดือนแรก (สิ้นสุด 30 ก.ย.65) ดังนี้

โดยผลการดำเนินงานลดลงเนื่องจากปริมาณการขายในไตรมาสนี้อยู่ที่ 303,000 ตัน ลดลงร้อยละ 2 เมื่อเทียบกับ 308,000 ตัน ในไตรมาสก่อน และ 326,000 ตันในไตรมาสเดียวกันของปีก่อน
ขณะที่งวด 6 เดือนสิ้นสุดวันที่ 30 กันยายน 2565 ปริมาณการขายสินค้าของบริษัทอยู่ที่ 611,000 ตัน ลดลงร้อยละ 9 เมื่อเทียบกับช่วงเดียวกันของปีก่อน ปริมาณการขายที่ลดลง เป็นผลมาจากความต้องการในประเทศที่ซบเซาประกอบกับการไม่มีการส่งออกเหล็กแท่งซึ่งส่งออกในไตรมาสที่สองของปีที่แล้ว
ด้านรายได้จากการขายและบริการที่เกี่ยวข้องในไตรมาสนี้อยู่ที่ 7,625 ล้านบาท ลดลงจากไตรมาสก่อนร้อยละ 13 สาเหตุหลักมาจากราคาสินค้าที่ลดลงซึ่งสะท้อนถึงความเชื่อมั่นของตลาด เมื่อเทียบกับไตรมาสเดียวกันของปี ที่แล้ว ลดลงร้อยละ 3 สาเหตุหลักมาจากปริมาณการขายที่ลดลง
สำหรับงวด 6 เดือน รายได้จากการขายอยู่ที่ 16,351 ล้านบาท เพิ่มขึ้นร้อยละ 4 เมื่อเทียบกับปีที่แล้ว โดยสาเหตุหลักมาจากราคาสินค้าที่ปรับตัวดีขึ้นในไตรมาสก่อนหน้าซึ่งสอดคล้องกับราคาโลหะที่เพิ่มขึ้น ซึ่งส่วนหนึ่งชดเชยกับราคาและปริมาณการขายสินค้าที่ลดลงในไตรมาสนี้